title: Директива 2002/100/ЕО на Комисията от 20 декември 2002 година за изменение на Директива 90/642/ЕИО на Съвета по отношение на максималните количества на остатъци от азоксистробинТекст от значение за ЕИП.

text:
Важна правна забележка

|

32002L0100

Официален вестник n° L 002 , 07/01/2003 стр. 0033 - 0038 специално чешко издание глава 3 том 38 стр. 25  - 30 специално испанско издание глава 3 том 38 стр. 25  - 30 специално унгарско издание глава 3 том 38 стр. 25  - 30 специално литвийско издание глава 3 том 38 стр. 25  - 30 LV.ES глава 3 том 38 стр. 25  - 30 MT.ES глава 3 том 38 стр. 25  - 30 PL.ES глава 3 том 38 стр. 25  - 30 SK.ES глава 3 том 38 стр. 25  - 30 специално словенско издание глава 3 том 38 стр. 25  - 30

		20021220Директива 2002/100/ЕО на Комисиятаот 20 декември 2002 годиназа изменение на Директива 90/642/ЕИО на Съвета по отношение на максималните количества на остатъци от азоксистробин(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 90/642/ЕИО на Съвета до 27 ноември 1990 г. относно определянето на максималните количества на остатъци от пестициди във и върху някои продукти от растителен произход, включително плодове и зеленчуци [1], последно изменена с Директива 2002/79/ЕО [2], и по-специално член 7 от нея,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [3], последно изменена с Директива 2002/81/ЕО [4], и по-специално член 4, параграф 1, буква е) от нея,като има предвид, че:(1) Новото активно вещество азоксистробин беше включено в приложение I към Директива 91/414/ЕИО с Директива 98/47/ЕО на Комисията [5] за използване само като фунгицид, без да се уточняват специални условия, оказващи въздействие върху културите, които могат да бъдат третирани с продукти за растителна защита, съдържащи това активно вещество.(2) Максимално допустимо съдържание на остатъчни количества (МДСОК) от азоксистробин във и върху всички продукти, обхванати от Директива 90/642/ЕИО, е установено в тези директиви, изменени по-специално с Директиви 1999/71/ЕО [6], 2000/48/ЕО [7], 2001/48/ЕО [8] и 2002/23/ЕО [9] на Комисията.(3) Установеното МДСОК в настоящата директива отразява разрешените употреби на азоксистробин върху някои култури. Върху култури, за които не са разрешени никакви употреби, МДСОК е определено на долната граница на аналитично определяне (ДГО). По принцип, използването на азоксистробин би довело до допустимо съдържание на остатъчни количества над ДГО. Така че, когато се предлага нова употреба, от държавите-членки се изисква да установят ново национално МДСОК за временен период в съответствие с член 4, параграф 1, буква е) от Директива 91/414/ЕИО, преди да може да се разреши нова употреба на продукт за растителна защита, съдържащ въпросното активно вещество. Някои държави-членки съответно подадоха информация, свързана с допълнителни употреби. Наличната информация беше прегледана и се счита за достатъчна, може да се модифицира временното максимално допустимо съдържание на остатъчни количества на общностно ниво по отношение на култури, върху които държавите-членки сега предлагат да се разреши използването на продукти за растителна защита, съдържащи азоксистробин.(4) По отношение на включването в приложение I към Директива 91/414/ЕИО на азоксистробин, техническите и научните оценки бяха завършени под формата на Доклад за преглед на Комисията от 22 април 1998 г. Той фиксира допустимата дневна доза (ДДД) за веществото на 0,1 мг/кг тт/дневно. Средната продължителност на излагане на потребители на хранителни продукти, третирани с азоксистробин, беше преценена и оценена в съответствие с процедурите и практиките на Общността, като се взеха предвид насоките, публикувани от Световната здравна организация [10] и становището на Научния комитет по растенията [11] относно използваната методология, и беше изчислено, че сега предложеното ново МДСОК няма да доведе до превишаване на ДДД.(5) Общността уведоми Световната търговска организация за проекта на директива на Комисията и получените коментари бяха отчетени при изработването на директивата.(6) Беше отчетено становището на Научния комитет по растенията, по-специално неговите съвети и препоръки относно защитата на потребителите на хранителни продукти, третирани с пестициди.(7) Следователно, Директива 90/642/ЕИО следва съответно да се измени.(8) Настоящата директива е в съответствие със становището на Постоянния комитет по хранителната верига и опазване здравето на животните,ПРИЕ НАСТОЯЩАТА ДИРЕКТИВА:Член 1Максимално допустимото съдържание на остатъчни количества от пестициди по отношение на азоксистробина в приложение II на Директива 90/642/ЕИО се заменя с максимално допустимото съдържание на остатъчни количества от пестициди в приложението към настоящата директива.Член 21. Настоящата директива влиза в сила на двадесетия ден от публикуването ѝ в Официален вестник на Европейските общности.2. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 31 март 2003 г. Те незабавно информират Комисията за това.3. Те прилагат тези разпоредби считано от 1 април 2003 г.4. Когато държавите-членки приемат такива разпоредби, в тях се съдържа позоваване на настоящата директива или то се прилага към тях при официалното им публикуване. Условията и редът на позоваването се определя от държавите-членки.Член 3Адресати на настоящата директива са държавите-членки.Съставено в Брюксел на 20 декември 2002 година.За КомисиятаDavid ByrneЧлен на Комисията[1] ОВ L 350, 14.12.1990 г., стр. 71.[2] ОВ L 291, 28.1.2002 г., стр. 1.[3] ОВ L 230, 19.8.1991 г., стр. 1.[4] ОВ L 276, 12.10.2002 г., стр. 28.[5] ОВ L 191, 7.7.1998 г., стр. 50.[6] ОВ L 194, 27.7.1999 г., стр. 36.[7] ОВ L 197, 3.8.2000 г., стр. 26.[8] ОВ L 180, 3.7.2001 г., стр. 26.[9] ОВ L 64, 7.3.2002 г., стр. 13.[10] Насоки за прогнозиране на хранителни дози на остатъчни количества от пестициди (актуализирани), изготвени от GEMS/Хранителна програма съвместно с Комитета на Codex по остатъчните количества от пестициди, публикувани от Световната здравна организация през 1997 г. (WHO/FSF/FOS/97.7).[11] Становище на Научния комитет по растенията относно въпроси, свързани с изменение на приложения към Директиви 86/362/ЕИО (ОВ L 221, 7.8.1986 г., стр. 7), 86/363/ЕИО (ОВ L 221, 7.8.1986 г., стр. 43) и 90/642/ЕИО на Съвета (Становище, представено от Научния комитет по растенията на 14 юли 1998 г. (http://europa.eu.int/comm/dg24/health/sc/scp/out21_en.html).--------------------------------------------------20021220ПРИЛОЖЕНИЕГрупи и примери на индивидуални продукти, | за които се прилага МДСОК Остатъци от пестициди и максимално допустимо съдържание на остатъчни количества (мг/кг) |Азоксистробин |1.Плодове, пресни, сушени или сурови, запазени чрез замразяване, без съдържание на добавена захар; черупкови плодове | |i)ЦИТРУСОВИ ПЛОДОВЕ | 1 [1] |Грейпфрути | |Лимони | |Лимети | |Мандарини (включително клементини и други хибриди) | |Портокали | |Помело | |Други | |ii)ЧЕРУПКОВИ ПЛОДОВЕ (с и без черупки) | 0,1 [1] [2] |Бадеми | |Бразилски орехи | |Кашу | |Кестени | |Кокосови орехи | |Лешници | |Орехи "макадамия" | |Орехи "пекан" | |Кедрови орехи (пиньоли) | |Шам фъстък | |Орехи | |Други | |iii)ОВОЩНИ ПЛОДОВЕ | 0,05 [1] [2] |Ябълки | |Круши | |Дюли | |Други | |iv)КОСТИЛКОВИ ПЛОДОВЕ | 0,05 [1] [2] |Кайсии | |Череши | |Праскови (включително нектарини и подобни хибриди) | |Сливи | |Други | |v)МЕСЕСТИ ПЛОДОВЕ БЕЗ КОСТИЛКА И МАЛКИ ПЛОДОВЕа)десертно и винено грозде | 2 |Десертно грозде | |Винено грозде | |б)Ягоди (различни от диви) | 2 [1] |в)Къпиноплодни (различни от диви) | 0,05 [1] [2] |Къпини | |Едра къпина | |Плодове на кръстоска на малина и къпина | |Малини | |Други | |г)Други малки плодове и ягодови (различни от диви) | 0,05 [1] [2] |Боровинки | |Червени боровинки | |Френско грозде (червено, черно и бяло) | |Цариградско грозде | |Други | |д)Диви ягодови плодове и диви плодове | 0,05 [1] [2] |vi)СМЕСЕНИАвокадо | |Банани | 2 |Фурми | |Смокини | |Киви | |Кумкуат | |Личи | |Манго | |Маслини | |Пасионфрут | |Ананас | |Нар | |Други | 0,05 [1] [2] |2.Зеленчуци, пресни или сурови, замразени или сушени | |i)КОРЕНОПЛОДНИ И ГРУДКОВИ ЗЕЛЕНЧУЦИЧервено цвекло | |Моркови | 0,2 [1] |Целина с едри глави | |Хрян | 0,2 [1] |Земна ябълка | |Пащърнак | 0,2 [1] |Магданоз (корени) | 0,2 [1] |Репички | |Козя брада | 0,2 [1] |Сладки картофи | |Шведска ряпа | |Ряпа | |Гулия | |Други | 0,05 [1] [2] |ii)ЛУКОВИ ЗЕЛЕНЧУЦИ | 0,05 [1] [2] |Чесън | |Лук | |Шалот | |Зелен лук | |Други | |iii)ПЛОДНИ ЗЕЛЕНЧУЦИа)КартофовиДомати | 2 [1] |Пиперки | 2 [1] |Патладжани | 2 [1] |Други | 0,05 [1] [2] |б)Тиквени растения – ядивна кора | 1 [1] |Краставици | |Корнишони | |Тиквички | |Други | |в)Тиквени растения – неядивна кора | 0,5 [1] |Пъпеши | |Тикви | |Дини | |Други | |г)Сладка царевица | 0,05 [1] [2] |iv)ЗЕЛЕНЧУЦИ ОТ ВИДА BRASSICA | 0,05 [1] [2] |а)Цъфтящи от вида BrassicaБроколи | |Карфиол | |Други | |б)Глави от вида BrassicaБрюкселско зеле | |Зелки | |Други | |в)Листа от вида BrassicaКитайско зеле | |Къдраво зеле | |Други | |г)Алабаш | |v)ЛИСТНИ ЗЕЛЕНЧУЦИ И СВЕЖИ ПОДПРАВКИа)Маруля и подобни | 3 [1] |Кресон | |Салата | |Маруля | |Ендивия | |Други | |б)Спанак и подобни | 0,05 [1] [2] |Спанак | |Манголд | |Други | |б)Воден кресон | 0,05 [1] [2] |в)Цикория | 0,2 [1] |г)Подправки | 3 [1] |Кервел | |Дребен лук | |Магданоз | |Листа от целина | |Други | |vi)БОБОВИ ЗЕЛЕНЧУЦИ (пресни)Фасул (с шушулка) | 1 [1] |Фасул (без шушулка) | 0,2 [1] |Грах (с шушулка) | 0,5 [1] |Грах (без шушулка) | 0,2 [1] |Други | 0,05 [1] [2] |vii)СТРЪКОВЕ НА ЗЕЛЕНЧУЦИ (пресни)Аспержи | |Артишок | |Целина | 5 [1] |Копър | |Ангинар | 1 [1] |Праз | 0,1 [1] |Ревен | |Други | 0,05 [1] [2] |viii)ГЪБИ | 0,05 [1] [2] |а)Култивирани гъби | |б)Диви гъби | |3.Бобови растения | 0,1 [1] |Фасул | |Леща | |Грах | |Други | |4.Маслодайни семена | |Ленено семе | |Фъстъци | |Маково семе | |Сусамово семе | |Слънчогледово семе | |Семена от рапица | 0,5 [1] |Соеви зърна | |Синапено семе | |Памучно семе | |Други | 0,05 [1] [2] |5.Картофи | 0,05 [1] [2] |Ранни картофи | |Късни картофи | |6.Чай(листа и стебла, изсушени, ферментирали или приготвени по друг начин, на Cammellia sinensis) | 0,1 [1] [2] |7.Хмел(сушен), включително хмелни пелети и неконцентриран прах | 20 [1] |[**] Показва долната граница на аналитичното определяне.--------------------------------------------------


title: Директива на Съвета от 29 май 1990 година относно минималните изисквания за безопасни и здравословни условия на труд при работа с екранно оборудване (пета специална директива по смисъла на член 16, параграф 1 от Директива 87/391/ЕИО)

text:
Важна правна забележка

|

31990L0270

Официален вестник n° L 156 , 21/06/1990 стр. 0014 - 0018 специално финландско издание: глава 5 том 4 стр. 0203  специално шведско издание: глава 5 том 4 стр. 0203  специално чешко издание глава 05 том 01 стр. 391  - 395 специално испанско издание глава 05 том 01 стр. 391  - 395 специално унгарско издание глава 05 том 01 стр. 391  - 395 специално литвийско издание глава 05 том 01 стр. 391  - 395 LV.ES глава 05 том 01 стр. 391  - 395 MT.ES глава 05 том 01 стр. 391  - 395 PL.ES глава 05 том 01 стр. 391  - 395 SK.ES глава 05 том 01 стр. 391  - 395 специално словенско издание глава 05 том 01 стр. 391  - 395

		19900529Директива на Съветаот 29 май 1990 годинаотносно минималните изисквания за безопасни и здравословни условия на труд при работа с екранно оборудване (пета специална директива по смисъла на член 16, параграф 1 от Директива 87/391/ЕИО)(90/270/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 118а от него,като взе предвид предложението на Комисията [1], изготвено след консултации с Консултативния комитет по безопасност, хигиена и опазване на здравето на работното място,в сътрудничество с Европейския парламент [2],като взе предвид становището на Икономическия и социален комитет [3],като има предвид, че член 118а от Договора предвижда Съветът да приеме чрез директиви минимални изисквания за насърчаване на подобренията, особено на работната среда, за да се гарантира по-добра защита на здравето и безопасността на работниците;като има предвид, че съгласно същия член тези директиви трябва да избягват налагането на административни, финансови и юридически ограничения по начин, който би забавил създаването и развитието на малки и средни предприятия;като има предвид, че в съобщението на Комисията относно програмата ѝ за безопасност, хигиена и здраве на работното място [4] се предвижда приемане на мерки по отношение на новите технологии; като има предвид, че Съветът е взел под внимание това в Резолюцията си от 21 декември 1987 г. за безопасност, хигиена и здраве на работното място [5];като има предвид, че спазването на минималните изисквания за осигуряване на по-добра безопасност на работните места с екрани е от съществено значение за гарантиране на безопасността и здравето на работниците;като има предвид, че настоящата директива е специална директива по смисъла на член 16, параграф 1 от Директива 89/391/ЕИО на Съвета от 12 юни 1989 г. относно въвеждането на мерки за насърчаване подобряването на здравето и безопасността на работниците на работното място [6]; като има предвид, че разпоредбите на последно посочената директива са напълно приложими за употребата на екранно оборудване от работници, без да се нарушават по-строгите и/или конкретни разпоредби, предвидени в настоящата директива;като има предвид, че работодателите са длъжни редовно да се информират за последните постижения в технологията и научните открития относно проектирането на работни места така че да могат да правят всички необходими промени с оглед гарантиране на по-добра степен на защита на безопасността и здравето на работниците;като има предвид, че ергономическите аспекти са от изключително значение за работно място с екранно оборудване;като има предвид, че настоящата директива представлява практическа стъпка за постигането на социално измерение на вътрешния пазар;като има предвид, че съгласно Решение 74/325/ЕИО [7], Комисията провежда консултации с Консултативния комитет по безопасност, хигиена и опазване на здравето на работното място с оглед изготвянето на предложения в тази област,ПРИЕ НАСТОЯЩАТА ДИРЕКТИВА:РАЗДЕЛ IОБЩИ РАЗПОРЕДБИЧлен 1Предмет1. Настоящата директива, която е петата специална директива по смисъла на член 16, параграф 1 от Директива 89/391/ЕИО определя минимални изисквания за здравословни и безопасни условия на труд при работа с екранно оборудване, съгласно определението в член 2.2. Разпоредбите на Директива 89/391/ЕИО са напълно приложими за цялата посочена в параграф 1 област, без да се засягат по-строгите и/или конкретни разпоредби, които се съдържат в настоящата директива.3. Настоящата директива не се прилага за:а) шофьорски кабини или кабини за управление на превозни средства или машини;б) бордови компютърни системи на транспортни средства;в) компютърни системи, предназначени главно за обществено ползване;г) "портативни" системи, които не се използват продължително време на работно място;д) калкулатори, касови регистри и всяко друго оборудване с малък екран за изобразяване на данни или измервания, който се изисква за прякото ползване на оборудването;е) пишещи машини с традиционен дизайн от типа, известен като "пишеща машина с прозорец."Член 2ОпределенияПо смисъла на настоящата директива изброените по-долу термини означават:а) екранно оборудване: екран с буквено-цифрово или графично изображение, независимо от използвания процес на изобразяване;б) работно място: съвкупност от екранно оборудване, което може да е снабдено с клавиатура или устройство за въвеждане на данни и/или софтуер, определящ операционния/машинен интерфейс, допълнителни принадлежности по избор, периферни устройства, включващи дискетен драйвер, телефон, модем, печатащо устройство, държател на документи, работен стол и работно бюро или работна площ и непосредствената работна среда;в) работник: всеки работник, съгласно определението в член 3, буква а) от Директива 89/391/ЕИО, който обичайно използва екранно оборудване като съществена част от нормалната си работа.РАЗДЕЛ IIЗАДЪЛЖЕНИЯ НА РАБОТОДАТЕЛИТЕЧлен 3Анализ на работните места1. Работодателите са длъжни да извършат анализ на работните места с цел оценка на условията за здравословен и безопасен труд, които създават за своите работници, особено по отношение на възможните рискове за зрението, физически проблеми и проблеми, свързани с умствен стрес.2. Работодателите предприемат подходящи мерки за отстраняване на установените рискове въз основа на посочената в параграф 1 оценка, като отчитат допълнителните и/или комбинираните ефекти на установените рискове.Член 4Работни места, които за първи път се въвеждат в експлоатацияРаботодателите трябва да предприемат съответните мерки, за да гарантират, че въвежданите за първи път в експлоатация работни места след 31 декември 1992 г. отговарят на минималните изисквания, определени в приложението.Член 5Вече въведени в експлоатация работни местаРаботодателите трябва да предприемат съответните мерки, за да гарантират, че работните места, които са въведени в експлоатация на или преди 31 декември 1992 г., се адаптират така че да отговарят на предвидените в приложението минимални изисквания не по-късно от четири години след тази дата.Член 6Информация и обучение на работниците1. Без да се засягат разпоредбите на член 10 от Директива 89/391/ЕИО, работниците получават информация за всички аспекти на здравето и безопасността, които се отнасят за техните работни места, и по-специално информация за приложимите за работните места мерки, които се прилагат съгласно разпоредбите на членове 3, 7 и 9.Във всички случаи работниците или техните представители се информират за всички предприети в съответствие с настоящата директива мерки за здраве и безопасност.2. Без да се засягат разпоредбите на член 12 от Директива 89/391/ЕИО, всеки работник се обучава да ползва работното място преди да започне този вид работа, както и при всяко съществено изменение на организацията на работното място.Член 7Ежедневна рутинна работаРаботодателят трябва да планира дейността на работника така, че ежедневната работа пред екран периодично да се прекъсва от почивки или смяна на дейността, които да намаляват работата на екран.Член 8Консултации с работниците и работническо участиеКонсултациите и участието на работници и/или техни представители се осъществяват в съответствие с член 11 от Директива 89/391/ЕИО по въпроси, които са предмет на настоящата директива, включително приложението към нея.Член 9Защита на очите и зрението на работниците1. Работниците имат право на подходящи прегледи на очите и зрението, които се извършват от лице с необходимата квалификация:- преди започване на работа с екран,- след това периодично, и- при настъпването на проблеми със зрението, които могат да се дължат на работа с екран.2. Работниците имат право на офталмологичен преглед, ако резултатите от посочения в параграф 1 преглед показват такава необходимост.3. Ако резултатите от посочения в параграф 1 преглед или посочения в параграф 2 преглед показват, че е необходимо, и ако не могат да се използват нормални средства за коригиране, на работниците се осигуряват специални коригиращи средства, които са подходящи за съответната работа.4. Предприетите мерки съгласно настоящия член при никакви обстоятелства не водят до допълнителни финансови разходи за работниците.5. Защитата на очите и зрението на работниците може да се осигурява като част от национална система за здравеопазване.РАЗДЕЛ IIIРАЗНИ РАЗПОРЕДБИЧлен 10Адаптации в приложениетоСтрого техническите адаптации в приложението с оглед отчитане на техническия прогрес и промените в международните норми и спецификации или познанията в областта на екранното оборудване се приемат в съответствие с процедурата, предвидена в член 17 от Директива 89/391/ЕИО.Член 11Заключителни разпоредби1. До 31 декември 1992 г. държавите-членки въвеждат в сила законовите, подзаконови и административни разпоредби, необходими, за да се съобразят с настоящата директива.Те незабавно информират Комисията за това.2. Държавите-членки представят на Комисията текстовете на разпоредбите от националното законодателство, които приемат или са приели в областта, уредена с настоящата директива.3. Държавите-членки докладват на Комисията на всеки четири години за практическото прилагане на разпоредбите на настоящата директива, като посочват гледните точки на работодателите и работниците.Комисията информира за това Европейския парламент, Съвета, Икономическия и социален комитет и Консултативния комитет за безопасност, хигиена и опазване на здравето на работното място.4. Комисията редовно докладва на Европейския парламент, Съвета и Икономическия и социален комитет за прилагането на настоящата директива, като взема под внимание разпоредбите на параграфи 1, 2 и 3.Член 12Адресати на настоящата директива са държавите-членки.Съставено в Брюксел на 29 май 1990 година.За СъветаПредседателB. Ahern[1] ОВ С 113, 29.4.1988 г., стр. 7 и ОВ С 130, 26.5.1989 г., стр. 5.[2] ОВ С 12, 16.1.1989 г., стр. 92 и ОВ С 113, 7.5.1990 г.[3] ОВ С 318, 12.12.1988 г., стр. 32.[4] ОВ С 28, 3.2.1988 г., стр. 3.[5] ОВ С 28, 3.2.1988 г., стр. 1.[6] ОВ L 183, 29.6.1989 г., стр. 1.[7] ОВ L 185, 9.7.1974 г., стр. 15.--------------------------------------------------19900529ПРИЛОЖЕНИЕМИНИМАЛНИ ИЗИСКВАНИЯ(членове 4 и 5)Предварителна забележкаПредвидените в настоящото приложение задължения се прилагат с цел постигане на целите на настоящата директива и дотолкова, доколкото първо, съответните компоненти съществуват на работното място и второ, присъщите на задачата изисквания или характеристики не правят това невъзможно.1. ОБОРУДВАНЕа) Общ коментарИзползването на оборудването като такова не трябва да представлява източник на риск за работниците.б) ЕкранЗнаците върху екрана трябва да са добре и ясно оформени, да са с достатъчна големина и да има достатъчно разстояние между знаците и редовете.Изображението на екрана трябва да е стабилно, без трептене и други форми на нестабилност.Яркостта и/или контрастът между знаците и фона на екрaна трябва да са лесно регулируеми от оператора, както и да са лесно регулируеми спрямо условията на заобикалящата среда.Екранът трябва лесно да се върти и накланя, съобразно нуждите на оператора.Трябва да може да се използва самостоятелна основа за екрана или регулируема маса.Върху екрана не трябва да има отразяващи отблясъци и отражения, които могат да причиняват неудобство за потребителя.в) КлавиатураКлавиатурата трябва да може да променя наклона си и да е отделна от екрана така че да позволява на работника да намери удобна работна поза, като избягва умора в ръцете и подлакътниците.Разстоянието пред клавиатурата трябва да е достатъчно, за да се осигурява опора за ръцете и подлакътниците на оператора.Клавиатурата трябва да има матова повърхност, за да се избягват отразяващи отблясъци.Подредбата на клавиатурата и на знаците върху клавишите трябва да са такива, че да улесняват ползването ѝ.Символите върху клавишите трябва да са достатъчно контрастни и четливи от проектираното работно положение.г) Работно бюро или работна повърхностРаботното бюро или работната повърхност трябва да са достатъчно големи, да са с нискоотразителна повърхност и да позволяват гъвкаво подреждане на екрана, клавиатурата, документите и свързаното с тях оборудване.Държателят за документи трябва да е стабилен и регулируем и се разполага така че да се свежда до минимум необходимостта от извършване на неудобни движения на главата и очите.Трябва да има достатъчно пространство, което да позволява на работниците да намерят удобна поза.д) Работен столРаботният стол трябва да е стабилен и да позволява на оператора свобода на движенията и удобна поза.Седалката трябва да е регулируема на височина.Облегалката трябва да е регулируема както на височина, така и на наклон.На всеки, който желае, трябва да се предоставя поставка за крака.2. ОКОЛНА СРЕДАа) Пространствени изискванияРаботното място трябва да е оразмерено и проектирано така, че да осигурява достатъчно пространство за потребителя да променя позата и да извършва разнообразни движения.б) ОсветлениеСтайното осветление и/или точковото осветление (работни лампи) трябва да осигуряват задоволителни условия на осветеност и подходящ контраст между екрана и фоновата околна среда, като се отчита вида на работа и изискванията на потребителя за видимост.Трябва да се предотвратяват евентуално смущаващи отблясъци и отражения върху екрана или друго оборудване чрез съгласуване на разположението на работното място с разполагането и техническите характеристики на изкуствените източници на светлина.в) Отражения и отблясъциРаботните места трябва да се проектират така че източниците на светлина, като прозорци и други отвори, прозрачни или полупрозрачни стени и ярко боядисани неподвижни предмети или стени, да не предизвикват пряко заслепяване и, доколкото е възможно, отражения върху екрана.Прозорците трябва да са оборудвани с подходяща система от регулируемо покритие, което да смекчава дневната светлина, която попада върху работното място.г) ШумКогато се оборудва работно място, трябва да се отчита шумът, който се причинява от принадлежащото на работното/работните място/места оборудване, по-специално така че да не отклонява вниманието или да смущава говора.д) ТоплинаПринадлежащото на работно/работните място/места оборудване не трябва да излъчва прекомерна топлина, която би могла да причинява неудобство за работниците.е) РадиацияЦялата радиация, с изключение на видимата част на електромагнитния спектър, трябва да се намали до незначителни нива от гледна точка на опазването на здравето и безопасността на работниците.ж) ВлажностТрябва да се установи и поддържа достатъчно ниво на влажност.3. ИНТЕРФЕЙС МЕЖДУ ОПЕРАТОР И КОМПЮТЪРПри проектиране, подбор, възлагане на изработката и промяна на софтуер, както и при проектиране на задачите за изпълнение с помощта на екранно оборудване, работодателят трябва да отчита следните принципи:а) софтуерът трябва да е подходящ за задачата;б) софтуерът трябва да е лесен за употреба, а при необходимост да може да се приспособява към равнището на познания или опит на оператора; не може да се използва никакво устройство за качествена или количествена проверка без знанието на работниците;в) системите трябва да осигуряват обратна връзка към работниците за резултатите от тяхната работа;г) системите трябва да изобразяват информацията в приспособени за операторите формат и скорост;д) трябва да се прилагат принципите за софтуерна ергономия, по-специално по отношение на обработката на данни от хора.--------------------------------------------------


title: Директива 94/30/ЕО на Съвета от 23 юни 1994 година за изменение на приложение II към Директива 90/642/ЕИО относно определянето на максимални количества на остатъци от пестициди във и върху някои продукти от растителен произход, включително плодове и зеленчуци и относно предвиждане на създаването на списък с максимални количества

text:
Важна правна забележка

|

31994L0030

Официален вестник n° L 189 , 23/07/1994 стр. 0070 - 0083 специално финландско издание: глава 3 том 59 стр. 0128  специално шведско издание: глава 3 том 59 стр. 0128  специално чешко издание глава 03 том 16 стр. 288  - 301 специално испанско издание глава 03 том 16 стр. 288  - 301 специално унгарско издание глава 03 том 16 стр. 288  - 301 специално литвийско издание глава 03 том 16 стр. 288  - 301 LV.ES глава 03 том 16 стр. 288  - 301 MT.ES глава 03 том 16 стр. 288  - 301 PL.ES глава 03 том 16 стр. 288  - 301 SK.ES глава 03 том 16 стр. 288  - 301 специално словенско издание глава 03 том 16 стр. 288  - 301

		19940623Директива 94/30/ЕО на Съветаот 23 юни 1994 годиназа изменение на приложение II към Директива 90/642/ЕИО относно определянето на максимални количества на остатъци от пестициди във и върху някои продукти от растителен произход, включително плодове и зеленчуци и относно предвиждане на създаването на списък с максимални количестваСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци, [1], и по-специално член 1 от нея,като взе предвид предложението на Комисията,като има предвид, че Комисията е упълномощена съгласно Директива 90/642/ЕИО да изготви списък на остатъците от пестициди и техните максимални количества, предлагани за одобрение от Съвета;като има предвид, че продуктите от растителен произход, включително плодовете и зеленчуците могат да съдържат остатъци от пестициди в резултат на прилагане на технологии в селското стопанство; като има предвид, че за да се фиксират максималните количества, що се касае до тези остатъци, е необходимо да се вземат под внимание съответните данни относно разрешените употреби и опитите, осъществени под контрол що се отнася до пестицидите; като има предвид, че при все това, наличните данни са често пъти недостатъчни по отношение на въвеждането на стандарти, които да разрешат фиксирането на максимални количества;като има предвид, че за по-доброто оценяване на потенциално поглъщаните максимални остатъци от пестициди чрез употребата на хранителни продукти е благоразумно да се фиксират същевременно, доколкото това е възможно, максималните количества на всеки пестицид във всички най-важни компоненти на хранителната диета; като има предвид, че тези количества представляват използването на минимални количества на пестициди, необходими за адекватна борба срещу вредителите, прилагана по такъв начин, че количествата остатъци да бъдат възможно най-малко и да бъдат токсикологично приемливи;като има предвид, че е целесъобразно в бъдеще да се фиксират максималните количества по отношение на продуктите от растителен произход, за някои пестициди, а именно: daminozide, lambda-cyhalothrina, propiconazole, carbofuran, carbosulfan, benfuracarb, furathiocarb, cyfluthrin, metalaxyl, benalaxyl, fenarimol и ethephon; като има предвид, че поради липса на достатъчно данни не е възможно веднага да се фиксират максималните количества на остатъци от пестициди за всички възможни съчетания от пестициди и продукти;като има предвид, че в случаите, когато данните са недостатъчни, е целесъобразно да се предвиди един период за събирането на необходимите данни; като има предвид, че един период не надвишаващ четири години, изглежда разумен за тази цел; има предвид, че вследствие на това максималните стойности следва да бъдат фиксирани на базата на тези данни най-късно до 30 юни 1999 г.; като има предвид, че отсъствието на задоволителни данни би означавало фиксиране в повечето случаи на стойности, съответстващи на определените по подходящ начин пределни равнища;като има предвид, че максималните количества за остатъците от пестициди, фиксирани в настоящата директива, трябва да бъдат преразгледани в съответствие с преразглеждането на активните вещества, предвидено в работната програма по член 8, параграф 2 от Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [2],ПРИЕ НАСТОЯЩАТА ДИРЕКТИВА:Член 1Следните остатъци от пестициди се добавят към приложение II към Директива 90/642/ЕИО:а) (б) (в) От 30 юни 1999 година, освен ако не са приети други нива, се прилагат следните максимални граници:(а)  0,02 [4](б)  0,05 [4](в)  0,1 [4]Групи и примери на отделни продукти, към които се прилагат максималните количества на остатъците от пестициди | Остатъци от пестициди и максимални количества на остатъците (мг/кг) |Даминозид (съвкупността от даминозид и 1,1-диметил-хидразин, изразен като даминазид) | Ламбдацихалотрин | Пропиконазол |1.Плодове, пресни, изсушени или без термична обработка, консервирани чрез замразяване, несъдържащи добавена захар; ядкиi)ЦИТРУСОВИ ПЛОДОВЕ | 0,02 [4] | (а) | 0,05 [4] |грейпфрут | | | |лимони | | | |сладки лимони | | | |мандарини (включително клементинки и подобни хибриди) | | | |портокали | | | |червен грейпфрут | | | |други | | | |ii)ЧЕРУПКОВИ ПЛОДОВЕ (белени или небелени) | 0,05 [4] | 0,05 [4] | 0,05 [4] |бадеми | | | |бразилски орехи | | | |кашу | | | |кестени | | | |кокосови орехи | | | |лешници | | | |орехи "макадамия" | | | |пеканови орехи | | | |семена от пиния | | | |шам-фъстък | | | |обикновени орехи | | | |други | | | |iii)СЕМКОВИ ПЛОДОВЕ | | 0,1 | 0,05 [4] |ябълки | 0,02 [4] [3] | | |круши | | | |дюли | | | |други | 0,02 [4] | | |iv)КОСТИЛКОВИ ПЛОДОВЕ | 0,02 [4] | | |кайсии | | 0,2 | 0,2 |череши | | | (б) |праскови (включително нектарини и подобни хибриди) | | 0,2 | 0,2 |сливи | | | (б) |други | | 0,1 | 0,05 [4] |v)ГОРСКИ ПЛОДОВЕ И МАЛКИ ПЛОДОВЕ | 0,02 [4] | | |а)десертно и винено грозде | | 0,2 | 0,5 |десертно грозде | | | |винено грозде | | | |б)ягоди (различни от диви) | | (а) | 0,05 [4] |в)плодове от рода на къпините (различни от диви) | | 0,02 | 0,05 [4] |къпини | | | |американска къпина | | | |кръстоска на малина и къпина | | | |малини | | | |други | | | |г)други малки плодове (различни от диви) | | | 0,05 |боровинки (плодове от вида vaccinium myrtyllus) | | | |червени боровинки | | | |френско грозде (червено, черно и бяло) | | 0,1 | |цариградско грозде | | 0,1 | |други | | 0,02 [4] | |д)диви горски и други плодове | | 0,02 [4] | 0,05 [4] |vi)РАЗНИ | 0,02 [4] | 0,02 [4] | |авокадо | | | |банани | | | |фурми | | | |смокини | | | |киви | | | |кумкуати | | | |личи | | | |манго | | | |маслини | | | |пасион фрут | | | |ананас | | | |нар | | | |други | | | 0,05 [4] |2.Зеленчуци, пресни или без термична обработка, замразени или сухиi)КОРЕНОПЛОДНИ И ГРУДКОВИ ЗЕЛЕНЧУЦИ | 0,02 [4] | 0,02 [4] | 0,05 [4] |цвекло | | | |моркови | | | |целина с едри глави | | | |хрян | | | |земни ябълки | | | |пащърнак | | | |корени от магданоз | | | |репички | | | |козя брада | | | |сладки картофи | | | |фуражно цвекло | | | |ряпа | | | |игнам (индийски картоф) | | | |други | | | |ii)ЛУКОВИ ЗЕЛЕНЧУЦИ | 0,02 [4] | | 0,05 [4] |чесън | | | |лук | | | |шалот | | | |пролетен лук | | (а) | |други | | 0,02 [4] | |iii)ПЛОДОВИ ЗЕЛЕНЧУЦИ | 0,02 [4] | | |а)Solanacea | | (а) | |домати | | | |пиперки | | | |патладжани | | | (б) |други | | | 0,05 [4] |б)тиквени – ядлива кора | | 0,1 | (б) |краставици | | | |корнишони | | | |тиквички | | | |други | | | |в)тиквени – неядлива кора | | (а) | (б) |пъпеши | | | |тикви | | | |дини | | | |други | | | |г)сладка царевица | | 0,02 [4] | 0,05 [4] |iv)ЗЕЛЕ | 0,02 [4] | | 0,05 [4] |а)цветно зеле | | (а) | |броколи | | | |карфиол | | | |други | | | |б)зеле на глави | | | |брюкселско зеле | | 0,05 | |зеле на глави | | 0,2 | |други | | 0,02 [4] | |в)зеле на листа | | (а) | |китайско зеле | | | |алабаш | | | |други | | | |г)къдраво зеле | | (а) | |v)ЛИСТНИ ЗЕЛЕНЧУЦИ И СВЕЖИ БИЛКИ | 0,02 [4] | | 0,05 [4] |а)марули и подобни | | 1 | |кресон | | | |градинска салата | | | |маруля | | | |цикория | | | |други | | | |б)спанак и подобни | | (а) | |листно цвекло | | | |в)пореч | | 0,02 [4] | |г)цикория от вида Cichorium intybus var. foliosum | | (а) | |д)билки | | 1 | |сушан | | | |планински лук | | | |магданоз | | | |листа от целина | | | |други | | | |vi)БОБОВИ ЗЕЛЕНЧУЦИ (пресни) | 0,02 [4] | | 0,05 [4] |фасул (с шушулки) | | 0,2 | |фасул (без шушулки) | | | |грах (с шушулки) | | 0,2 | |грах (без шушулки) | | 0,2 | |други | | 0,02 [4] | |vii)СТЕБЛЕНИ ЗЕЛЕНЧУЦИ | 0,02 [4] | | |аспержи | | 0,02 [4] | |цвекло | | | (б) |целина | | | |копър | | | (б) |артишок | | | |праз лук | | | |ревен | | | |други | | (а) | 0,05 [4] |viii)ГЪБИ | 0,02 [4] | | 0,05 [4] |култивирани гъби | | (а) | |диви гъби | | 0,02 [4] | |3.Бобови растения | 0,02 [4] | 0,02 [4] | 0,05 [4] |фасул | | | |леща | | | |грах | | | |други | | | |4.Маслени семена | 0,05 [4] | 0,02 | |семена от лен | | | (б) |фъстъци | | | |семена от мак | | | |семена от сусам | | | |семена от слънчоглед (с шлюпките) | | | |семена от рапица | | | |соя | | | |синап | | | |семена от памук | | | |други | | | 0,05 [4] |5.Картофи | 0,02 [4] | 0,02 [4] | 0,05 [4] |ранни картофи | | | |стари картофи | | | |6.Чай (черен чай, получен от обработката на листата на camellia sinensis) | 0,1 [4] | 1 | 0,1 [4] |7.Хмел (изсушен), включително хмел под формата на гранули и неконцентриран прах | 0,1 [4] | 10 | 0,1 [4] |Групи и примери на отделни продукти, към които се прилагат максималните количества на остатъците от пестициди | Остатъци от пестициди и максимални количества на остатъците (mg/kg) |Карбофуран (съвкупността от карбофуран и 3-хидроксикарбо-фуран, изразен като карбофуран) | Карбосулфан | Бенфурокарб | Фуратиокарб |1.Плодове, пресни, изсушени или без термична обработка, консервирани чрез замразяване, несъдържащи добавена захар; ядкиi)ЦИТРУСОВИ ПЛОДОВЕ | (в) | (б) | (б) | 0,05 [4] |грейпфрут | | | | |лимони | | | | |сладки лимони | | | | |мандарини (включително клементинки и подобни хибриди) | | | | |портокали | | | | |помело грейпфрут | | | | |други | | | | |ii)ЧЕРУПКОВИ ПЛОДОВЕ (белени или небелени) | | 0,05 [4] | | 0,05 [4] |бадеми | | | | |бразилски орехи | | | | |кашу | | | | |кестени | | | | |кокосови орехи | | | | |лешници | (в) | | (б) | |орехи "макадамия" | | | | |пеканови орехи | | | | |семена от пиния | | | | |шам фъстък | | | | |обикновени орехи | | | | |други | 0,1 [4] | | 0,05 [4] | |iii)СЕМКОВИ ПЛОДОВЕ | (в) | (б) | 0,05 [4] | 0,05 [4] |ябълки | | | | |круши | | | | |дюли | | | | |други | | | | |iv)КОСТИЛКОВИ ПЛОДОВЕ | (в) | (б) | 0,05 [4] | 0,05 [4] |кайсии | | | | |череши | | | | |праскови (включително нектарини и подобни хибриди) | | | | |сливи | | | | |други | | | | |v)ГОРСКИ ПЛОДОВЕ И МАЛКИ ПЛОДОВЕ | | 0,05 [4] | 0,05 [4] | 0,05 [4] |а)десертно и винено грозде | 0,01 [4] | | | |десертно грозде | | | | |винено грозде | | | | |б)ягоди (различни от диви) | (в) | | | |в)плодове от рода на къпините (различни от диви) | 0,1 [4] | | | |къпини | | | | |американски къпини | | | | |кръстоска на малина и къпина | | | | |малини | | | | |други | | | | |г)други дребни и зърнести (различни от диви) | 0,1 [4] | | | |боровинки (плодове от вида vaccinium myrtyllus) | | | | |червени боровинки | | | | |френско грозде (червено, черно и бяло) | | | | |цариградско грозде (червено, черно и бяло) | | | | |други | | | | |д)диви горски и други плодове | 0,1 [4] | | | |vi)РАЗНИ | 0,1 [4] | 0,05 [4] | 0,05 [4] | 0,05 [4] |авокадо | | | | |банани | | | | |фурми | | | | |смокини | | | | |киви | | | | |кумкати | | | | |личи | | | | |манго | | | | |маслини (трапезни) | | | | |маслини (за извличане на масла) | | | | |пасион фрут | | | | |ананас | | | | |нар | | | | |други | | | | |2.Зеленчуци, пресни или без термична обработка, замразени или сухиi)КОРЕНОПЛОДНИ И ГРУДКОВИ ЗЕЛЕНЧУЦИ | | | 0,05 [4] | 0,05 [4] |цвекло | | | | |моркови | 0,3 | 0,1 | | |целина с едри глави | (в) | | | |хрян | | | | |земни ябълки | | | | |пащърнак | 0,3 | 0,1 | | |корени от магданоз | | | | |репички | 0,5 | | | |козя брада | | | | |сладки картофи | | | | |фуражно цвекло | (в) | (б) | | |ряпа | (в) | (б) | | |игнам (индийски картоф) | | | | |други | 0,1 [4] | 0,05 [4] | | |ii)ЛУКОВИЧНИ ЗЕЛЕНЧУЦИ | | | 0,05 [4] | 0,05 [4] |чесън | 0,3 | | | |лук | 0,3 | (б) | | |шалот | 0,3 | | | |пролетен лук | | | | |други | 0,1 [4] | 0,05 [4] | | |iii)ЗЕЛЕНЧУЦИ-ПЛОДОВЕ | | | | |а)Solanacea | 0,1 [4] | 0,05 [4] | 0,05 [4] | 0,05 [4] |домати | | | | |пиперки | | | | |патладжани | | | | |други | | | | |б)тиквени – ядлива кора | 0,1 [4] | 0,05 [4] | 0,05 [4] | 0,05 [4] |краставици | | | | |корнишони | | | | |тиквички | | | | |други | | | | |в)тиквени – неядлива кора | | (б) | (б) | 0,05 [4] |пъпеши | (в) | | | |тикви | | | | |дини | | | | |други | 0,1 [4] | | | |г)сладка царевица | (в) | 0,05 [4] | 0,05 [4] | 0,05 [4] |iv)ЗЕЛЕ | | | | |а)цветно зеле | 0,2 | (б) | (б) | 0,1 |броколи | | | | |карфиол | | | | |други | | | | |б)зеле на глави | (в) | (б) | (б) | 0,05 |брюкселско зеле | | | | |зеле на глави | | | | |други | | | | |в)зеле на листа | (в) | (б) | 0,05 [4] | 0,05 [4] |китайско зеле | | | | |алабаш | | | | |други | | | | |г)къдраво зеле | 0,2 | (б) | 0,05 [4] | 0,05 [4] |v)ЛИСТНИ ЗЕЛЕНЧУЦИ И СВЕЖИ БИЛКИ | 0,1 [4] | 0,05 [4] | 0,05 [4] | 0,05 [4] |а)марули и подобни | | | | |кресон | | | | |градинска салата | | | | |маруля | | | | |цикория | | | | |други | | | | |б)спанак и подобни | | | | |листно цвекло | | | | |в)пореч | | | | |г)Цикория от вида Cichorium intybus var. foliosum | | | | |д)билки | | | | |сушан | | | | |планински лук | | | | |магданоз | | | | |листа от целина | | | | |други | | | | |vi)БОБОВИ ЗЕЛЕНЧУЦИ (пресни) | | 0,05 [4] | 0,05 [4] | |фасул (с шушулки) | (в) | | | (б) |фасул (без шушулки) | (в) | | | (б) |грах (с шушулки) | | | | |грах (без шушулки) | | | | |друти | 0,1 [4] | | | 0,05 [4] |vii)ЗЕЛЕНЧУЦИ-СТЕБЛА | | | 0,05 [4] | |аспержи | | | | |цвекло | | | | |целина | (в) | (б) | | (б) |копър | | | | |артишок | | | | |праз лук | (в) | (б) | | |ревен | | | | |други | 0,1 [4] | 0,05 [4] | | 0,05 [4] |viii)ГЪБИ | 0,1 [4] | 0,05 [4] | 0,05 [4] | 0,05 [4] |култивирани гъби | | | | |диви гъби | | | | |3.Бобови растения | | 0,05 [4] | 0,05 [4] | |фасул | (в) | | | (б) |леща | | | | |грах | | | | |други | 0,1 [4] | | | 0,05 [4] |4.Маслени семена | | à0,05 [4] | | |семена от лен | (в) | | | |фъстъци | (в) | | | |семена от мак | | | | |семена от сусам | (в) | | | |семена от слънчоглед | (в) | (б) | | |семена от рапица | (в) | (б) | | (б) |соя | (в) | | | (б) |синап | | | | |семена от памук | (в) | (б) | (б) | (б) |други | 0,1 [4] | 0,05 [4] | 0,05 [4] | 0,05 [4] |5.Картофи | (в) | 0,05 [4] | 0,05 [4] | 0,05 [4] |ранни картофи | | | | |стари картофи | | | | |6.Чай (черен чай, получен от обработката на листата на camellia sinensis) | 0,2 [4] | 0,1 [4] | 0,1 [4] | 0,1 [4] |7.Хмел (изсушен), включително хмел под формата на гранули и неконцентриран прах | 10 | (б) | 5 | 5 |Групи и примери на отделни продукти, към които се прилагат максималните количества на остатъците от пестициди | Остатъци от пестициди и максимални количества на остатъците (мг/кг) |Цифлутрин, включително други смесени изометри-чни съставки (сборът от изомерите) | Мета-лаксил | Бена-лаксил | Фена-римол | Етефон |1.Плодове, пресни, изсушени или без термична обработка, консервирани чрез замразяване, несъдържащи добавена захар; ядкиi)ЦИТРУСОВИ ПЛОДОВЕ | 0,02 [4] | (б) | 0,05 [4] | 0,02 [4] | (б) |грейпфрут | | | | | |лимони | | | | | |сладки лимони | | | | | |мандарини (включително клементинки и подобни хибриди) | | | | | |портокали | | | | | |помело грейпфрут | | | | | |други | | | | | |ii)ЧЕРУПКОВИ ПЛОДОВЕ (белени или небелени) | 0,02 [4] | 0,05 [4] | 0,05 [4] | 0,02 [4] | 0,1 [4] |бадеми | | | | | |бразилски орехи | | | | | |кашу | | | | | |кестени | | | | | |кокосови орехи | | | | | |лешници | | | | | |орехи "макадамия" | | | | | |пеканови орехи | | | | | |семена от пиния | | | | | |шам фъстък | | | | | |обикновени орехи | | | | | |други | | | | | |iii)СЕМКОВИ ПЛОДОВЕ | 0,2 | 1 | 0,05 [4] | 0,3 | 3 |ябълки | | | | | |круши | | | | | |дюли | | | | | |други | | | | | |iv)КОСТИЛКОВИ ПЛОДОВЕ | | | 0,05 [4] | (а) | |кайсии | | | | | |череши | 0,2 | (б) | | | 3 |праскови (включително нектарини и подобни хибриди) | | (б) | | | |сливи | 0,2 | | | | |други | (а) | 0,05 [4] | | | 0,05 [4] |v)ГОРСКИ ПЛОДОВЕ И МАЛКИ ПЛОДОВЕ | | | | | |а)десертно и винено грозде | 0,3 | | 0,2 | 0,3 | (б) |десертно грозде | | 2 | | | |винено грозде | | 1 | | | |б)ягоди (различни от диви) | (а) | 0,5 | 0,05 [4] | 0,3 | 0,05 [4] |в)плодове от рода на къпините (различни от диви) | 0,02 [4] | (б) | 0,05 [4] | | 0,05 [4] |къпини | | | | | |американски къпини | | | | | |кръстоска на малина и къпина | | | | | |малини | | | | (а) | |други | | | | 0,02 [4] | |г)други малки плодове (различни от диви) | | 0,05 [4] | 0,05 [4] | | |боровинки (плодове от вида vaccinium myrtyllus) | | | | | |червени боровинки | | | | | |френско грозде (червено, черно и бяло) | (а) | | | 1 | 5 |цариградско грозде | (а) | | | 1 | |други | 0,02 [4] | | | 0,02 [4] | 0,05 [4] |д)диви горски и други плодове | 0,02 [4] | 0,05 [4] | 0,05 [4] | 0,02 [4] | 0,05 [4] |vi)РАЗНИ | 0,02 [4] | | 0,05 [4] | 0,02 [4] | |авокадо | | (б) | | | |банани | | | | | |фурми | | | | | |смокини | | | | | (б) |киви | | (б) | | | |кумкати | | | | | |личи | | | | | |манго | | | | | |маслини (директна консумация) | | | | | (б) |маслини (извличане на масло) | | | | | (б) |пасион фрут | | | | | |ананас | | | | | (б) |нар | | | | | |други | | 0,05 [4] | | | 0,05 [4] |2.Зеленчуци, пресни или без термична обработка, замразени или сухиi)КОРЕНОПЛОДНИ И ГРУДКОВИ ЗЕЛЕНЧУЦИ | 0,02 [4] | | | 0,02 [4] | 0,05 [4] |Цвекло | | | | | |моркови | | 0,1 | | | |целина с едри глави | | | | | |хрян | | | | | |земни ябълки | | | | | |пащърнак | | 0,1 | | | |корени от магданоз | | | | | |репички | | | | | |козя брада | | | (б) | | |сладки картофи | | | | | |фуражно цвекло | | | | | |ряпа | | | | | |игнам (индийски картоф) | | | | | |други | | 0,05 [4] | 0,05 [4] | | |ii)ЛУКОВИЧНИ ЗЕЛЕНЧУЦИ | 0,02 [4] | (б) | | 0,02 [4] | |чесън | | | | | |лук | | | 0,02 | | (б) |шалот | | | | | |пролетен лук | | | | | |други | | | 0,05 [4] | | 0,05 [4] |iii)ЗЕЛЕНЧУЦИ-ПЛОДОВЕ | | | | | |а)Solanacea | | | | (а) | |домати | 0,05 [4] | (б) | 0,2 | | 3 |пиперки | (а) | (б) | 0,2 | | 3 |патладжани | | | | | |други | 0,02 [4] | 0,05 [4] | 0,05 [4] | | 0,05 [4] |б)тиквени – ядлива кора | (а) | (б) | 0,05 [4] | (а) | 0,05 [4] |краставици | | | | | |корнишони | | | | | |тиквички | | | | | |други | | | | | |в)тиквени – неядлива кора | 0,02 [4] | | | (а) | 0,05 [4] |пъпеши | | (б) | (б) | | |тикви | | | | | |дини | | (б) | (б) | | |други | | 0,05 [4] | 0,05 [4] | | |г)сладка царевица | 0,02 [4] | 0,05 [4] | 0,05 [4] | 0,02 [4] | (б) |iv)ЗЕЛЕ | | | 0,05 [4] | 0,02 [4] | 0,05 [4] |(а)цветно зеле | | (б) | | | |броколи | (а) | | | | |карфиол | 0,05 | | | | |други | 0,02 [4] | | | | |б)зеле на глави | 0,2 | | | | |брюкселско зеле | | | | | |зеле на глави | | 1 | | | |други | | 0,05 [4] | | | |в)зеле на листа | (а) | | | | |китайско зеле | | (б) | | | |алабаш | | (б) | | | |други | | 0,05 [4] | | | |г)къдраво зеле | 0,02 [4] | 0,05 [4] | | | |v)ЛИСТНИ ЗЕЛЕНЧУЦИ И СВЕЖИ БИЛКИ | | | 0,02 [4] | 0,05 [4] | |а)марули и подобни | 0,5 | (б) | | | |кресон | | | | | |градинска салата | | | | | |марула | | | (б) | | |цикория | | | | | |други | | | 0,05 [4] | | |б)спанак и подобни | 0,02 [4] | (б) | 0,05 [4] | | |листно цвекло | | | | | |в)пореч | 0,02 [4] | (б) | 0,05 [4] | | |г)Цикория от вида Cichorium intybus var. foliosum | 0,02 [4] | (б) | 0,05 [4] | | |д)билки | 0,02 [4] | (б) | 0,05 [4] | | |сушан | | | | | |планински лук | | | | | |магданоз | | | | | |листа от целина | | | | | |други | | | | | |vi)БОБОВИ ЗЕЛЕНЧУЦИ (пресни) | 0,05 | 0,05 [4] | 0,05 [4] | | 0,05 [4] |фасул (с шушулки) | | | | | |фасул (без шушулки) | | | | | |грах (с шушулки) | | | | (а) | |грах (без шушулки) | | | | (а) | |друти | | | | 0,02 [4] | |vii)ЗЕЛЕНЧУЦИ-СТЕБЛА | | | 0,05 [4] | | 0,05 [4] |аспержи | | | | | |цвекло | | | | | |целина | | | | | |копър | | | | | |артишок | | (б) | | (а) | |праз-лук | (а) | (б) | | | |ревен | | | | | |други | 0,02 [4] | 0,05 [4] | | 0,02 [4] | |viii)ГЪБИ | 0,02 | 0,05 [4] | 0,05 [4] | 0,02 [4] | 0,05 [4] |култивирани гъби | | | | | |диви гъби | | | | | |3.Бобови растения | 0,02 [4] | 0,05 [4] | 0,05 [4] | 0,02 [4] | 0,05 [4] |фасул | | | | | |леща | | | | | |грах | | | | | |други | | | | | |4.Маслени семена | | | | 0,02 [4] | 0,05 |семена от лен | | (б) | | | |фъстъци | | | | | |семена от мак | | | | | |семена от сусам | | | | | |семена от слънчоглед | | | | | |семена от рапица | 0,05 | | (б) | | |соя | | | (б) | | |синап | | | | | |семена от памук | | | | | |други | 0,02 [4] | 0,05 [4] | 0,05 [4] | | |5.Картофи | 0,02 [4] | 0,05 [4] | 0,05 [4] | 0,02 | 0,05 [4] |ранни картофи и стари картофи | | | | | |6.Чай (черен чай, получен от обработката на листата на camellia sinensis) | (в) | 0,1 [4] | 0,1 [4] | 0,05 | 0,1 [4] |7.Хмел (изсушен), включително хмел под формата на гранули и неконцентриран прах | 20 | 10 | 0,1 [4] | 5 | 0,1 [4] |Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 30 юни 1995 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила в деня на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Люксембург на 23 юни 1994 година.За СъветаПредседателG. Moraitis[1] ОВ L 350, 14.12.1990 г., стр. 71. Директива, изменена с Директива 93/58/ЕИО (ОВ L 211, 23.8.1993 г., стр. 6).[2] ОВ L 230, 19.8.1991 г., стр. 1. Директива, изменена с Директива 93/71/ЕИО на Комисията (ОВ L 221, 31.8.1993 г., стр. 27).[****] Указва границата при аналитично определяне.--------------------------------------------------


title: Директива 2008/104/ЕО на Европейския парламент и на Съвета от 19 ноември 2008 година относно работа чрез агенции за временна заетост

text:
               5.12.2008

               BG

               Официален вестник на Европейския съюз

               L 327/9

      ДИРЕКТИВА 2008/104/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 19 ноември 2008 година
   относно работа чрез агенции за временна заетост
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 137, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Настоящата директива зачита основните права и съблюдава принципите, признати от Хартата на основните права на Европейския съюз (3). По-специално тя е предназначена да гарантира пълно съответствие с член 31 от тази харта, който предвижда, че всеки работник има право на условия на труд, които опазват неговото здраве и сигурност и зачитат достойнството му, и на ограничаване на максималната продължителност на труда, на периоди на дневна и седмична почивка, както и на платен годишен отпуск.

               (2)

               В точка 7 от Хартата на Общността за основните социални права на работниците се предвижда, inter alia, че доизграждането на вътрешния пазар трябва да доведе до подобряване на условията на живот и труд на работниците в Европейската общност; този процес ще бъде осъществен чрез хармонизиране на напредъка във връзка с тези условия най-вече по отношение на такива форми на работа, като работата на срочен договор, на непълно работно време, работата чрез агенции за временна заетост и сезонната работа.

               (3)

               На 27 септември 1995 г. Комисията проведе консултация със социалните партньори на равнище Общност в съответствие с член 138, параграф 2 от Договора относно линията на действие, която да се приеме на общностно равнище по отношение на гъвкавостта на работното време и сигурността на работното място за работниците.

               (4)

               След тази консултация Комисията сметна, че е необходимо действие на Общността, и на 9 април 1996 г. проведе нова консултация със социалните партньори в съответствие с член 138, параграф 3 от Договора относно съдържанието на предвижданото предложение.

               (5)

               В уводната част на сключеното на 18 март 1999 г. рамково споразумение относно работата на срочен договор страните по споразумението посочиха намерението си да вземат предвид необходимостта от подобно споразумение относно работата чрез агенции за временна заетост и да не включват наетите чрез агенции за временна заетост работници в Директивата относно работата на срочен договор.

               (6)

               Общите междуотраслови организации, а именно Съюзът на индустриалците в Европейската общност (UNICE) (4), Европейският център на предприятията с държавно участие и на предприятията от общ икономически интерес (CEEP) и Европейската конфедерация на профсъюзите (ETUC) информираха Комисията в съвместно писмо от 29 май 2000 г. за желанието си да прилагат процедурата, предвидена в член 139 от Договора. В съвместно писмо от 28 февруари 2001 г. те поискаха от Комисията удължаване на крайния срок, посочен в член 138, параграф 4, с един месец. Комисията удовлетвори това искане, като удължи крайния срок за преговори до 15 март 2001 г.

               (7)

               На 21 май 2001 г. социалните партньори признаха, че преговорите относно работата чрез агенции за временна заетост не са довели до споразумение.

               (8)

               През март 2005 г. Европейският съвет сметна за крайно необходимо да се обнови Лисабонската стратегия и нейните приоритети да се насочат отново към растежа и заетостта. Съветът одобри Интегрираните насоки за растеж и работни места за периода 2005—2008 г., чиято цел е, inter alia, да се насърчава гъвкавостта, съчетана със сигурност на заетостта, и да се намали сегментацията на пазара на труда, като се отчита ролята на социалните партньори.

               (9)

               В съответствие със Съобщението на Комисията относно Социалния дневен ред за периода до 2010 г., който бе приветстван от Европейския съвет през март 2005 г. като принос към постигането на целите на Лисабонската стратегия чрез укрепване на европейския социален модел, Европейският съвет сметна, че новите форми на организация на работа и по-голямото разнообразие от договорни споразумения за работниците и предприятията, с които се подобрява съчетаването на гъвкавост и сигурност, биха допринесли за адаптивността. В допълнение Европейският съвет от декември 2007 г. одобри съгласуваните общи принципи на съчетаване на гъвкавост и сигурност, с които се постига баланс между гъвкавост и сигурност на пазара на труда и се оказва подкрепа на работници и работодатели да използват възможностите, предлагани от глобализацията.

               (10)

               Има значителни разлики в използването на работата чрез агенции за временна заетост и в правното положение, статуса и условията на труд на наетите чрез агенции за временна заетост работници в Европейския съюз.

               (11)

               Работата чрез агенции за временна заетост отговаря не само на нуждата на предприятията от гъвкавост, но и на потребността на работниците от намиране на баланс между трудовия и личния живот. По този начин тя допринася за създаването на работни места и за участието и интегрирането в пазара на труда.

               (12)

               Настоящата директива установява защитна рамка за наетите чрез агенции за временна заетост работници, която е недискриминационна, прозрачна и пропорционална, като същевременно зачита разнообразието от пазари на труда и производствени взаимоотношения.

               (13)

               Директива 91/383/ЕИО на Съвета от 25 юни 1991 г. за допълнение на мерките за насърчаване на подобряването на безопасността и здравето на работното място на работниците на срочно трудово правоотношение или временно трудово правоотношение (5) установява разпоредбите относно безопасността и здравето, приложими по отношение на наетите чрез агенции за временна заетост работници.

               (14)

               Основните условия на труд и заетост, приложими по отношение на наетите чрез агенции за временна заетост работници, следва да бъдат най-малко тези, които биха се прилагали спрямо такива работници, ако те биха били наети на работа от предприятието ползвател да заемат същото работно място.

               (15)

               Безсрочните трудови договори са общоприетата форма на трудово правоотношение. В случая с работници, които имат постоянен договор с агенция за временна заетост, и с оглед на специалната защита, предоставяна от този договор, следва да се предвиди разпоредба, позволяваща освобождаване от правилата, прилагащи се в предприятието ползвател.

               (16)

               С цел да се справят по гъвкав начин с разнообразието от пазари на труда и индустриални взаимоотношения, държавите-членки могат да позволят на социалните партньори да определят условия на труд и заетост, при условие че се съблюдава цялостното ниво на защита на наетите чрез агенции за временна заетост работници.

               (17)

               Освен това в определени ограничени случаи, въз основа на сключено от социалните партньори споразумение на национално равнище, държавите-членки следва да могат в определени граници да дерогират от принципа за равно третиране, при условие че е предвидено адекватно равнище на защита.

               (18)

               Повишаването на минималната защита за наетите чрез агенции за временна заетост работници следва да бъде придружено от преглед на всички ограничения или забрани, които евентуално са били наложени върху работата чрез агенции за временна заетост. Те могат да бъдат оправдани единствено от съображения от общ интерес, по-специално във връзка със защитата на работниците, изискванията за безопасност и здраве на работното място и необходимостта да се гарантира правилно функциониране на пазара на труда и предотвратяване на злоупотреби.

               (19)

               Настоящата директива не засяга автономността на социалните партньори, нито взаимоотношенията помежду им, включително правото да договарят и сключват колективни трудови договори съгласно националното законодателство и практики, при спазване на действащото общностно право.

               (20)

               Разпоредбите на настоящата директива относно ограниченията или забраните върху работата чрез агенции за временна заетост не засягат националното законодателство или практики, забраняващи стачкуващите работници да бъдат заменяни с наети чрез агенции за временна заетост работници.

               (21)

               Държавите-членки следва да предвидят административни или съдебни процедури за защита на правата на наетите чрез агенции за временна заетост работници, както и ефективни, съразмерни и възпиращи санкции за нарушения на задължения, произтичащи от настоящата директива.

               (22)

               Настоящата директива следва да се прилага в съответствие с разпоредбите на Договора относно свободата за предоставяне на услуги и свободата на установяване и без да засяга Директива 96/71/ЕО на Европейския парламент и на Съвета от 16 декември 1996 г. относно командироването на работници в рамките на предоставянето на услуги (6).

               (23)

               Доколкото целта на настоящата директива, а именно създаване на хармонизирана рамка на общностно равнище за защита на наетите чрез агенции за временна заетост работници, не може да бъде постигната в достатъчна степен от държавите-членки и следователно, поради мащаба и последиците на предвиденото действие, може да бъде по-добре постигната на общностно равнище чрез въвеждане на минимални изисквания, прилагани в цялата Общност, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, посочен в същия член, настоящата директива не надхвърля необходимото за постигането на тази цел,

         ПРИЕХА НАСТОЯЩАТА ДИРЕКТИВА:
   ГЛАВА I
   ОБЩИ РАЗПОРЕДБИ
   Член 1
   Приложно поле
   1.   Настоящата директива се прилага по отношение на работници с трудов договор или в трудово правоотношение с агенция за временна заетост, които са назначени в предприятие ползвател на временна работа под негов надзор и ръководство.
   2.   Настоящата директива се прилага по отношение на държавни и частни предприятия, които са агенции за временна заетост, или предприятия ползватели, които извършват стопанска дейност, независимо дали работят с цел формиране на печалба.
   3.   След консултация със социалните партньори държавите-членки могат да предвидят настоящата директива да не се прилага по отношение на трудови договори или правоотношения по специфично държавна или провеждаща се с подкрепата на държавата програма за професионална квалификация, интеграция или преквалификация.
   Член 2
   Цел
   Целта на настоящата директива е да гарантира защитата на наетите чрез агенции за временна заетост работници и да повиши качеството на работата чрез агенции за временна заетост, като осигури прилагането на посочения в член 5 принцип за равно третиране по отношение на наетите чрез агенции за временна заетост работници и признае агенциите за временна заетост като работодатели, отчитайки необходимостта от създаване на подходяща рамка за използване на работата чрез агенции за временна заетост с цел ефективно допринасяне за създаването на работни места и разработването на гъвкави форми на заетост.
   Член 3
   Определения
   1.   За целите на настоящата директива:

               а)

               „работник“ означава лице, което съгласно трудовото право в съответната държава-членка е защитено като работник;

               б)

               „агенция за временна заетост“ означава всяко физическо или юридическо лице, което в съответствие с националното законодателство сключва трудов договор или влиза в трудово правоотношение с нает чрез агенция за временна заетост работник, за да го назначи в предприятие ползвател на временна работа под негов надзор и ръководство;

               в)

               „нает чрез агенция за временна заетост работник“ означава работник с трудов договор или в трудово правоотношение с агенция за временна заетост с цел назначаването му в предприятие ползвател на временна работа под негов надзор и ръководство;

               г)

               „предприятие ползвател“означава всяко физическо или юридическо лице, за което и под надзора и ръководството на което работи временно нает чрез агенция за временна заетост работник;

               д)

               „назначение“ означава периодът, през който наетият чрез агенция за временна заетост работник се намира в предприятието ползвател, за да работи временно под негов надзор и ръководство;

               е)

               „основни условия на труд и заетост“ означава условия на труд и заетост, установени от законодателство, подзаконови актове, административни разпоредби, колективни трудови договори и/ или други обвързващи общи разпоредби, които са в сила в предприятието ползвател и се отнасят до:

                           i)

                           продължителността на работното време, извънредния труд, почивките в работно време, периодите за почивка, нощен труд, отпуск и официални празнични дни;

                           ii)

                           заплащането.

         2.   Настоящата директива не засяга националното законодателство по отношение на определението за заплащане, трудов договор, трудово правоотношение или работник.
   Държавите-членки не изключват от обхвата на настоящата директива работниците, трудовите договори или трудовите правоотношения само защото те се отнасят до работниците на непълно работно време, работниците на срочен договор или лицата с трудов договор или в трудово правоотношение с агенция за временна заетост.
   Член 4
   Преглед на ограниченията или забраните
   1.   Ограниченията или забраните за използване на работа чрез агенции за временна заетост са оправдани единствено от съображения от общ интерес, отнасящи се по-специално до защитата на наетите от агенции за временна заетост работници, изискванията за здраве и безопасност на работното място или необходимостта да се гарантира правилно функциониране на пазара на труда и предотвратяване на злоупотреби.
   2.   До 5 декември 2011 г., след консултация със социалните партньори в съответствие с националното законодателство, колективните трудови договори и практики, държавите-членки правят преглед на ограниченията или забраните за използване на работа чрез агенции за временна заетост с цел установяване на тяхната обоснованост във връзка със съображенията, посочени в параграф 1.
   3.   Ако тези ограничения или забрани са установени от колективни трудови договори, посоченият в параграф 2 преглед може да бъде извършен от социалните партньори, договорили съответния договор.
   4.   Параграфи 1, 2 и 3 не засягат националните изисквания по отношение на регистрацията, лицензирането, сертифицирането, финансовите гаранции или мониторинга на агенциите за временна заетост.
   5.   До 5 декември 2011 г. държавите-членки информират Комисията за резултатите от прегледа, посочен в параграфи 2 и 3.
   ГЛАВА II
   УСЛОВИЯ НА ЗАЕТОСТ И ТРУД
   Член 5
   Принцип на равно третиране
   1.   Основните условия на труд и заетост по отношение на наетите чрез агенции за временна заетост работници са — за продължителността на тяхното назначение в предприятие ползвател — поне такива, каквито биха се прилагали, ако те биха били наети на работа пряко от това предприятие да заемат същото работно място.
   За целите на прилагане на първа алинея действащите в предприятието ползвател правила за:

               а)

               защита на бременните жени и кърмещите майки, както и защита на децата и младежите; и

               б)

               равно третиране на мъжете и жените и действия за борба с дискриминацията, основана на пол, расов или етнически произход, религия, убеждения, увреждания, възраст или сексуална ориентация;

         трябва да се спазват в съответствие с установеното от законодателството, подзаконови актове, административни разпоредби, колективни трудови договори и/или други общи разпоредби.
   2.   По отношение на заплащането държавите-членки, след консултация със социалните партньори, могат да предвидят освобождаване от принципа, установен в параграф 1, когато наетите чрез агенция за временна заетост работници, имащи постоянен трудов договор с агенция за временна заетост, продължават да получават заплащане в периодите между назначенията.
   3.   След консултация със социалните партньори държавите-членки могат да им предоставят, на подходящото равнище и съгласно условията, установени от държавите-членки, възможността да подкрепят или сключват колективни трудови договори, които спазват цялостната защита на наетите чрез агенции за временна заетост работници и същевременно установяват договорености по отношение на условията на труд и заетост за наетите чрез агенции за временна заетост работници, които може да се различават от посочените в параграф 1.
   4.   При условие че е предвидено необходимото ниво на защита за наетите чрез агенции за временна заетост работници, държавите-членки, в чието законодателство не е предвидена нито система за обявяване на колективни трудови договори за общоприложими, нито система или практика за разширяване на обхвата на техните разпоредби до всички подобни предприятия в даден сектор или географски район, могат, след като се консултират със социалните партньори на национално равнище и въз основа на споразумение, сключено от тях, да встъпят в договорености по отношение на основните условия на труд и заетост, които дерогират от принципа, установен в параграф 1. В такива договорености може да се включи период за придобиване на равно третиране.
   Договореностите, посочени в настоящия параграф, са в съответствие с общностното законодателство и са достатъчно точни и достъпни, за да позволяват на съответните сектори и фирми да определят и да спазват своите задължения. По-специално държавите-членки посочват, при прилагане на член 3, параграф 2, дали професионалните социалноосигурителни схеми, включително пенсионни схеми и схеми за заплащане на отпуск по болест или схеми с финансово участие, са включени в основните условия на труд и заетост, посочени в параграф 1. Тези договорености също така не засягат договорите на национално, регионално, местно или отраслово равнище, които са не по-малко благоприятни за работниците.
   5.   Държавите-членки вземат подходящи мерки в съответствие с националното законодателство и/или практика с оглед на предотвратяването на злоупотреби при прилагането на настоящия член, и по-конкретно предотвратяването на последващи назначения, имащи за цел да се заобиколят разпоредбите на настоящата директива. Държавите-членки информират Комисията за такива мерки.
   Член 6
   Достъп до заетост, общи помещения и професионална квалификация
   1.   На наетите чрез агенции за временна заетост работници се предоставя информация за свободните работни места в предприятието ползвател, за да им се предоставят същите възможности като на другите работници в това предприятие да намерят постоянна работа. Такава информация може да бъде предоставена посредством общо обявление на подходящо място в предприятието, за което и под чийто надзор изпълняват дейност наетите чрез агенции за временна заетост работници.
   2.   Държавите-членки предприемат всички необходими действия, за да гарантират, че клаузи, забраняващи или водещи до невъзможност за сключване на трудов договор или за влизане в трудово правоотношение между предприятието ползвател и наетия чрез агенция за временна заетост работник след приключване на назначението на последния, са недействителни или могат да бъдат обявени за такива.
   Настоящият параграф не засяга разпоредби, според които агенцията за временна заетост получава обезщетение в разумен размер за извършени за предприятието ползвател услуги по назначаване, наемане на работа и обучение на наети чрез нея работници.
   3.   Агенциите за временна заетост не удържат на работника такса в замяна на съдействието за наемане на работа в предприятие ползвател, нито за сключването на трудов договор или влизане в трудово правоотношение с предприятие ползвател след приключването на назначението в предприятието ползвател.
   4.   Без да се засяга член 5, параграф 1, наетите чрез агенции за временна заетост работници получават достъп до местата за отдих и общите помещения в предприятието ползвател, и по-специално столове за хранене, места за грижи за деца и транспортни услуги, при същите условия като пряко наетите от предприятието работници, освен ако различното третиране не е оправдано по обективни причини.
   5.   Държавите-членки вземат подходящи мерки или насърчават диалога между социалните партньори в съответствие с националните си традиции и практики с цел:

               а)

               подобряване на достъпа на наетите чрез агенции за временна заетост работници до обучение и до места за грижи за деца в агенциите за временна заетост, дори в периодите между назначенията, за да се насърчават развитието на кариерата им и възможностите им за наемане на работа;

               б)

               подобряване на достъпа на наетите чрез агенции за временна заетост работници до обучение за работниците на предприятието ползвател.

         Член 7
   Представителство на наетите чрез агенции за временна заетост работници
   1.   Съгласно установените от държавите-членки условия, наетите чрез агенции за временна заетост работници се вземат предвид с цел изчисляване на прага, над който, според общностното и националното законодателство и колективните трудови договори, в агенцията за временна заетост се сформират органи, представляващи работниците.
   2.   Съгласно определени от тях условия държавите-членки могат да предвидят, за целите на изчисляване на прага, над който, според общностното и националното законодателство и колективните трудови договори, в предприятието ползвател се сформират представляващи работниците органи, наетите чрез агенции за временна заетост работници да се броят по същия начин, както ако са пряко наети за същия период от предприятието ползвател.
   3.   Държавите-членки, които се възползват от предвидената в параграф 2 възможност, не са задължени да прилагат разпоредбите на параграф 1.
   Член 8
   Информиране на представителите на работниците
   Без да се засягат националните и общностните разпоредби относно информирането и консултирането, които са по-строги и/или по-специфични, и в частност Директива 2002/14/ЕО на Европейския парламент и на Съвета от 11 март 2002 г. за създаване на обща рамка за информиране и консултиране на работниците и служителите в Европейската общност (7), предприятието ползвател следва да предоставя подходяща информация относно използването на наети чрез агенции за временна заетост работници, когато дава информация по отношение на положението със заетостта в предприятието на представляващи работниците органи, създадени в съответствие с националното и общностното законодателство.
   ГЛАВА III
   ЗАКЛЮЧИТЕЛНИ РАЗПОРЕДБИ
   Член 9
   Минимални изисквания
   1.   Настоящата директива не засяга правото на държавите-членки да прилагат или въвеждат законови, подзаконови или административни разпоредби, които са по-благоприятни за работниците, както и да насърчават или допускат колективни трудови договори между социалните партньори, които са по-благоприятни за работниците.
   2.   Прилагането на настоящата директива в никакъв случай не представлява достатъчно основание за намаляване на общата степен на защита на работниците в областите, обхванати от настоящата директива. Това не засяга правото на държавите-членки и/или на социалните партньори да установяват, с оглед на променящите се обстоятелства, различни законови, подзаконови или договорни разпоредби, различаващи се от действащите към момента на приемането на настоящата директива, при условие че установените в настоящата директива минимални изисквания се спазват.
   Член 10
   Санкции
   1.   Държавите-членки предвиждат подходящи мерки в случай на неспазване на настоящата директива от страна на агенции за временна заетост или предприятия ползватели. По-специално те гарантират наличието на подходящи административни и съдебни процедури, които да позволяват изпълнението на произтичащите от настоящата директива задължения.
   2.   Държавите-членки определят правилата за налагане на санкции в случай на нарушения на националните разпоредби за изпълнение на настоящата директива и вземат всички необходими мерки, за да гарантират тяхното прилагане. Предвидените санкции следва да бъдат ефективни, съразмерни и възпиращи. До 5 декември 2011 г. държавите-членки уведомяват Комисията за тези разпоредби. Държавите-членки своевременно уведомяват Комисията за всички последващи изменения на тези разпоредби. По-специално те вземат мерки работниците и/или техните представители да разполагат с подходящи средства за осигуряване изпълнението на задълженията съгласно настоящата директива.
   Член 11
   Изпълнение
   1.   До 5 декември 2011 г. държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, или гарантират, че социалните партньори въвеждат необходимите разпоредби чрез споразумение, при което държавите-членки следва да предприемат всички необходими действия, за да гарантират по всяко време, че целите на настоящата директива се постигат. Те незабавно информират Комисията за това.
   2.   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 12
   Преглед от Комисията
   До 5 декември 2013 г. Комисията, след консултации с държавите-членки и социалните партньори на общностно равнище, прави преглед на прилагането на настоящата директива с цел да предложи, където е уместно, необходимите изменения.
   Член 13
   Влизане в сила
   Настоящата директива влиза в сила в деня на публикуването ѝ в Официален вестник на Европейския съюз.
   Член 14
   Адресати
   Адресати на настоящата директива са държавите-членки.

      Съставено в Страсбург на 19 ноември 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J.-P. JOUYET

      (1)  ОВ C 61, 14.3.2003 г., стр. 124.

      (2)  Становище на Европейския парламент от 21 ноември 2002 г. (ОВ C 25 E, 29.1.2004 г., стр. 368), обща позиция на Съвета от 15 септември 2008 г. и позиция на Европейския парламент от 22 октомври 2008 г. (все още непубликувана в Официален вестник).

      (3)  ОВ C 303, 14.12.2007 г., стр. 1.

      (4)  През януари 2007 г. UNICE промени името си на BUSINESSEUROPE.

      (5)  ОВ L 206, 29.7.1991 г., стр. 19.

      (6)  ОВ L 18, 21.1.1997 г., стр. 1.

      (7)  ОВ L 80, 23.3.2002 г., стр. 29.